Kitaarspeler van Four Jacks and a Jill dood aan Covid-19 | Netwerk24
Deur AJ Opperman 18 Junie 2021 14:16
Volgens Clive Harding, stigter van die groep, het Ferrier sy lewe lank aan asma gely.
John B. Ferrier
"Hy het ook met hoë bloeddruk gesukkel en diabetes gehad. Die ambulans kon hom nie Dinsdag hospitaal toe neem nie, want daar was nie suurstof nie. Ek het hom sowat 'n week voor sy dood die laaste keer gesien."
Four Jacks and a Jill het in die 1960's met Glenys Lynne as hoofsanger ontstaan. Harding en Lynne is getroud.
"John het in hom 1979 – twee weke voor sy 21ste verjaardag – by ons aangesluit," sê Harding.
"Hy wou dit saam met sy familie in Natal gaan vier. Ek het vir hom 'n kasset met ons materiaal gegee en gesê hy moet dit leer. Ek het gesê as hy terugkom en hy kan alles speel, is die job syne. En hy kon.
"Hy was 'n integrale deel van die groep. Hy was veelsydig – 'n besonderse klankingenieur en finale menger. En beslis 'n goeie musikant."